Grand Theft Auto: Vice City

Grand Theft Auto: Vice City (GTA: VC) yra ketvirtasis „GTA“ tetralogijos žaidimas. Žaidimą kūrė „Rockstar North“ (anksčiau „DMA Design“), o išleido „Rockstar Games“. Šiaurės Amerikoje žaidimas debiutavo 2002 m. spalio 27 d. PlayStation 2 konsolei. Žaidimas greitai tapo geriausiai parduodamu tų metų žaidimu.

 Apžvalga 

„Grand Theft Auto: Vice City“ žaidime naujienų labai daug – atsirado daug naujų dalykų, tarp jų vienas pagrindinių – motociklai. Jie yra keturių rūšių: sportiniai, krosiniai, klasikiniai ir motoroleriai. Padaugėjo ir automobilių – jų net 120 skirtingų rūšių. Dabar galime automobiliams peršauti padangas, sudaužyti stiklus ar iš jų iššokti. Žmonės jau važinėja ne po vieną. Jie keliauja su keleiviais – tiek automobiliuose, tiek motocikluose. Gatvėse jie ne tik vaikšto, bet ir nueina į kavinę, atsisėda, dirba kitus darbus. Kadangi Vice City yra kurortas, žmonės čia atsipalaidavę. Vaikšto su bikiniu, važinėja riedučiais, nes čia niekada nebūna šalta. Dieną praeiviai apsirengę maudymosi kostiumais, o vakare su vakariniais drabužiais.

Taip pat gausu laivų, katerių ir burlaivių. Nuo šiol Vice City galime naršyti malūnsparniais. Ir jų valdymas yra daug geresnis nei DODO lėktuvo. Pagausėjo ir ginklų – dabar jų net 50. Pavyzdžiui: mačetė, plaktukas, atsuktuvas. Dar vienas naujas dalykas yra strategija. Mes galime pirkti barus ir kitas vietas, o jie mums neša pelną. Taip pat jau galime užeiti į pastatus. Dar viena naujovė: mūsų veikėjas pradėjo šnekėti, ko nebuvo ankstesniuose „GTA“. Taip pat grįžęs į savo buveinę jis gali pasikeisti drabužius. Vice City policija labai griežta. Ji gaudo už menkiausią nusižengimą. Yra ir apsauga – žmonės, saugantys įvairius naktinius klubus. Jeigu pradėsite mušti baro lankytojus, apsauga jus išmes. Klubuose linksma, groja 80-ųjų muzika, žmonės šoka ir kalba.

Garsas taip pat pagerėjo. Žmonės kalba aiškiai, šūvių, automobilių variklių garsai labai geros kokybės.

Taip pat, perėjus didžiąją dalį misijų yra atrakinamas biznių, tokių kaip klubai, taksi firma, kino studija, autosalonas ir kitų pirkimas. Įvykdžius biznio misijas į dieną gaunama pinigų suma: nuo 1500 iki 11000 dolerių.

 Siužetas 

Vice City – naujojo „GTA“ žaidimo pavadinimas. Veiksmas vyksta JAV mieste Vice City (kūrėjai bandė pavaizduoti Majamį) 1986 metais. Žaidimo istorija: 1971 metais Tommy Vercetti buvo nemažą įtaką Forelli mafijos šeimoje turintis žmogus. Tačiau dėl neaiškių priežaščių jo bosas Sonny Forelli nusprendė jį nužudyti. Sonny liepė Tommy nužudyti vieną žmogų. Tačiau tai buvo pasala – prie to žmogaus laukė dar dešimt smogikų, kurie turėjo užtikrinti Tommy mirtį. Tačiau Tommy pasisekė – jis ne tik įvykdė savo užduotį ir „nudėjo“ tą žmogų, kurį buvo liepęs nužudyti Sonny, tačiau dar ir dešimt kitų smogikų, bei gavo Harvudo mėsininko pravardę. Tačiau Tommy sėdo į kalėjimą penkiolikai metų. Tommy išėjus iš kalėjimo, Sonny nusprendė, kad Tommy bus pavojingas šeimos verslui ir išsiuntė Tommy į Vice City prižiūrėti svarbu verslo sandėrį. Atvykus iš Liberty City, Tommy pasitiko advokatas Ken Rosenberg, bei du Forelli šeimos vyrai, vardu Harry ir Lee. Atvykę į sutartą vietą, Tommy, Harry ir Lee susitiko su Vance šeimos atstovais – Lance ir Victor. Per sandėrį netikėtai pasirodė Vice City mafijozo Ricardo Diaz vyrai, nušauna Victor, Harry, bei Lee ir pavogia narkotikus, bei vienuolika milijonų dolerių. Padedamas Ken, Tommy Vice City susipažįsta su įvairiais veikėjais, iš kurių gauna daugybę skirtingų užduočių. Vykdydamas užduotis, Tommy išsiaiškina tiesą, susiranda Sonny, bei jam atkeršija…

 Gaujos 

 Haitiečių gauja – vadas Auntie Poulet, valdo Little Haiti. Užsiima narkotikų gamyba savo fabrike Little Hait’yje.
Jų priešai: kubiečiai, baikeriai, Vercetti gauja. Draugai su: Ryklių gauja.
 Kubiečių gauja – vadas Umberto Robina, valdo Little Havana. Užsiima narkotikais.
Jų priešai: Rykliai, Haitiečiai. Draugai su: Vercetti gauja, baikeriais.
 Baikerių gauja – vadas Big Mitch Baker, valdo Downtown. Užsiima ginklų, narkotikų prekyba, lenktynėmis, reketu, kontrabanda. Priešai: haitiečiai, Rykliai. Draugai: Vercetti gauja, kubiečiai.

 Ryklių gauja – vadas nužudomas Tommy, kai tik pradeda dirbti Diaz'ui. Valldo Prawn island, dalį Vice Point. Užsiima viskuo kuo ir jų didžiausi priešai baikeriai.

 Diaz’o gauja – vadas Ricardo Diaz, valdo Starfish Island. Kol Tommy nenužudė jų boso, bei jie nedingo iš miesto, buvo turtingiausia miesto gauja, dėl narkotikų kartelio statuso.

 Vercetti gauja – vadas Tommy Vercetti, žaidimo pagr. veikėjas, valdo Diaz’o gaujos teritoriją, kai Tommy nužudo Ricardo Diaz'ą, bei kvartalus aplink žaidėjo įkurtus biznius. Priešai: haitiečiai, rykliai. Draugai su: baikeriais, kubiečiais.
 Golfininkai - neutrali gauja, valdo golfo klubą Leaf Links, vadas nežinomas. Priešų ir draugų neturi.
 Forelių šeimos mafija- vadas Sonny Forelli, Vice City teritorijų neturi, bazuojasi Liberty City, pagrindiniai Tommy priešai, nes jį išdavė ir žaidimo gale su jais susidoroja.

 Smulkesnės gaujos, pasirodančios keliose misijose:
 Kosta rikiečiai- narkotikų kontrabandininkai, pas kuriuos Tommy pavogia greičiausią mieste laivą vienoje Diaz misijoje.
 Meksikiečiai- ginklų prekeiviai, Tommy bendrininko ir draugo ginklų eksperto Phil Cassidy priešai iš kurių tenka vogti ginklus.
 Europiečių gauja- bankų plėšikai, visus juos Tommy nužudo vienoje telefoninėje misijoje.
 Triadų gauja- kinų gauja, užsiemanti pinigų padirbinėjimu uoste, turi ryšių su rykliais.

 Ginklai 

 Artimos kovos ginklai 
 Kumštis;
 Žalvarinis kastetas;
 Atsuktuvas;
 Plaktukas;
 Peilis;
 Mėsos kapoklė;
 Golfo lazda;
 Policininko lazda;
 Beisbolo lazda;
 Mačetė;
 Katana;
 Benzininis pjūklas;

 Pistoletai 

 Colt .45;
 Colt Python/.357 (revolveris);

 Šratiniai šautuvai 

 Spaz/S.P.A.S. 12;
 Sustiprintas šratinis šautuvas;
 Šratinis šautuvas;

 Automatai 

 Ingram Mac 10/Mac;
 MP5/MP;
 Uzi 9mm/Uz-I;
 Tec-9;

 Koviniai ginklai 

 M4;
 Ruger/Kruger;

 Snaiperiniai ginklai 

 PSG-1/.308;
 Remington 700 snaiperinis šautuvas;

 Sunkieji ginklai 
 Kulkosvaidis;

 Liepsnosvaidis;
 M-60;
 Raketsvaidis;

 Metamieji ginklai 

 Ašarinės dujos (tik PS2 versijoje);
 Granata;
 Molotovo kokteilis;
 Nuotolinio valdymo granata;

 Kita 

 Detonatorius;
 Fotoparatas;
 Mobilusis telefonas;

 Beta ginklai 

 AK-47;
 Granatsvaidis;
 Mina;
 Steyr Aug;
 Tazeris;
 Vinių pistoletas;

 Garso takelis 

Grand Theft Auto: Vice City yra 9 skirtingos radijo stotys:
 V-Rock FM- rokas.
 Wave 103 FM- naujoji banga, sintpopas.
 Emotion 98.3 FM- populiarioji muzika, rokas.
 Flash FM- populiarioji muzika, rokas, sintpopas.
 Wildstyle Pirate Radio- hiphopas, elektroninė muzika.
 Fever 105 FM- disco, R&B.
 Espantoso FM- lotynų šalių muzika.
 K-Chat FM- interviu radijas.
 VCPR- pokalbių radijas.

 Nuorodos 
 http://www.rockstargames.com/vicecity/ – oficialus žaidimo tinklalapis 
 http://www.igta.lt – Grand Theft Auto Lietuvoje (LT)

Kategorija:2002 kompiuteriniai žaidimai
Kategorija:Grand Theft Auto
Kategorija:Veiksmo-nuotykių žaidimai